म्हणी संस्कृत ""भण""धातुपासून ""म्हण,म्हणणी"" हे शब्द घडले. जें म्हणील्लें वा जे म्हणटात तें,असो अर्थ. ज्यो गजाली लोकांच्या उलोवपांत परती परती येता आनी ते गिन्यानी वाक्य जाता ती म्हणणी. पयलीं म्हणणीं आनी तांचे अनेकवचन म्हणण्यो, हींच उतरां घोळणुकेंत आशिल्लीं.""कोंकणीत खोल अणभवान म्हणिल्यो म्हणण्यो जायत्यो आसात""""शणै गोंयबाबचें येवकार अध्यक्षालें उलोवपा उपरांत म्हण आनी अनेकवचन ""म्हणी"" हीं उतरां रुढ जालीं.""म्हण्यो"" ""म्हणियो"" हीं रुपांय घोळणुकेंत आसात. ओपार: हें उतर खूब घोळणुकेंत आसा. पा.पेरैरान आपल्या म्हणींच्या संकलनाक ""कोंकणी ओपारीचें भांडार"" अशें नांव दिलां.ओपार ह्या शब्दाची फोड दिवंकना. कोंकणी शब्दकोशान अर्थ दिला, तो असो:ओपार(स्त्री) उपमा,नमुनो,म्हण. उदाहरण,देख. ओपार हें उतर सोळ्याव्या शेंकड्यांतलें म्हणून दिलां. ताचो अर्थ उपमा, ओपार,तुलना असो दिला. ओपार्यो, ओपारी अशीं अनेकवचनां घोळणुकेंत आशील्लीं दिसतात.